বাদল চৌধুরীর হাত থেকে অর্থ দফতর সরিয়ে নিলেন ত্রিপুরার মুখ্যমন্ত্রী মানিক সরকার। রাজনৈতিক মহলের বক্তব্য, সারদা-সহ কয়েকটি বেসরকারি অর্থলগ্নি সংস্থার কেলেঙ্কারির জেরে এই পদক্ষেপ করা হয়েছে। তবে, মন্ত্রিসভার রদবদলকে ‘রুটিন’ হিসেবেই চিহ্নিত করেছে রাজ্য সরকার। শুধু অর্থই নয়, রদবদল হয়েছে অন্য দফতরেও। সরকারি বিবৃতিতে জানানো হয়েছে, অর্থের পরিবর্তে বাদলবাবু পেয়েছেন স্বাস্থ্য দফতর। একই সঙ্গে তিনি সামলাবেন রাজস্ব, পূর্ত দফতরও। পূর্বতন স্বাস্থ্যমন্ত্রী তপন চক্রবর্তীকে দেওয়া হয়েছে শিল্প-বাণিজ্য, শিক্ষা, আইন বিভাগ। অর্থ দফতরের বাড়তি দায়িত্ব খাদ্যমন্ত্রী ভানুলাল সাহাকে দিয়েছেন মুখ্যমন্ত্রী। স্বাস্থ্য দফতরে পরিবর্তনের পিছনেও ‘কারণ’ খুঁজছেন বিরোধীরা। তাঁদের বক্তব্য, ওষুধ কেলেঙ্কারির অভিযোগ নিয়ে এমনিতেই জেরবার রাজ্য সরকার। তার উপর স্বাস্থ্য পরিষেবা নিয়ে হাইকোর্টের প্রকাশ্যে ক্ষোভ প্রকাশে পরিস্থিতি আরও ঘোরালো হয়েছে। মন্ত্রীদের দফতর বদলে তাই প্রশাসনের সক্রিয়তা বাড়ানোর বার্তা দিতে চাইছেন মুখ্যমন্ত্রী। লোকসভা নির্বাচনে জয়লাভ করায় রাজ্যের শিল্প-বাণিজ্য মন্ত্রী জিতেন চৌধুরী ইস্তফা দিয়েছেন। তাঁর বদলে মন্ত্রিসভায় ‘নতুন মুখ’ হিসেবে এসেছেন দক্ষিণ ত্রিপুরার তিল্লাবাগমার বিধায়ক নরেশ জামাতিয়া। তিনি বন, গ্রামোন্নয়ন (পঞ্চায়েত ছাড়া) এবং নির্বাচন দফতরের দায়িত্ব পেয়েছেন। মানিক মন্ত্রিসভায় দক্ষিণ ত্রিপুরার প্রতিনিধি ছিলেন জিতেনবাবু। শাসক দল সিপিএম নেতাদের একাংশ জানিয়েছেন, মন্ত্রিসভায় ওই অঞ্চলের প্রতিনিধিত্ব নিয়ে যাতে কোনও ক্ষোভ তৈরি হতে না-পারে, সে দিকে তাকিয়েই নরেশবাবুকে গুরুত্বপূর্ণ দফতর দেওয়া হয়েছে। ভারত-পাক ক্রিকেট ম্যাচে পাকিস্তানকে সমর্থনের অভিযোগে মেরঠের এক বেসরকারি বিশ্ববিদ্যালয় থেকে বহিষ্কার করা হল ১০ জন কাশ্মীরি ছাত্রকে। ঘটনায় অভিযুক্ত বাকি ৫৭ জন ছাত্রের সাসপেনশন-নির্দেশ অবশ্য প্রত্যাহার করে নিয়েছে বিশ্ববিদ্যালয়ের শৃঙ্খলারক্ষা কমিটি। উপাচার্য মানজুর আহমেদ বলেছেন, “দোষী সাব্যস্ত ওই দশ ছাত্রের পরীক্ষা চলছে এখন। পরীক্ষা শেষেই বাড়ি ফেরত পাঠানো হবে তাঁদের।” পরীক্ষা শেষ হওয়া মাত্র ওই দশ ছাত্রের হাতে মাইগ্রেশন সার্টিফিকেট ধরিয়ে দেওয়ার কথাও ঘোষণা করেছেন তিনি। ২ মার্চ বিশ্ববিদ্যালয়ের হস্টেলের কমিউনিটি হলে এশিয়া কাপ ক্রিকেট ম্যাচ দেখছিলেন স্বামী বিবেকানন্দ শুভার্থী বিশ্ববিদ্যালয়ের ছাত্ররা। ভারতের প্রতিপক্ষ ছিল পাকিস্তান। এর মধ্যেই পাকিস্তানের হয়ে গলা ফাটাচ্ছিলেন এক দল কাশ্মীরি ছাত্র। এতে বেশ বিরক্ত হচ্ছিলেন অন্য ছাত্ররা। ম্যাচ শেষের পর পাকিস্তানের জয়ে উল্লসিত কাশ্মীরি ছাত্ররা হস্টেল চত্বরে মিষ্টি বিলি করতে শুরু করেন। তখনই বাধে গণ্ডগোল। কাশ্মীরি ছাত্রদের উপর হঠাৎই চড়াও হন বিশ্ববিদ্যালয়ের অন্য ছাত্রেরা। চলে মারধর, ভাঙচুর। বিশ্ববিদ্যালয় চত্বরে বিশৃঙ্খলা সৃষ্টি ও হস্টেলের সম্পত্তি নষ্ট করার অভিযোগে পরের দিনই সাসপেন্ড করা হয় মোট ৬৭ জন কাশ্মীরি ছাত্রকে। তবে হামলাকারী অন্য ছাত্রদের বিরুদ্ধে কোনও পদক্ষেপ করেননি বিশ্ববিদ্যালয় কর্তৃপক্ষ। মেরঠ শহরের পুলিশ সাসপেন্ড হওয়া ছাত্রদের বিরুদ্ধে দেশদ্রোহের অভিযোগ আনে। পরে অবশ্য তীব্র সমালোচনার মুখে পড়ে এই অভিযোগ প্রত্যাহার করে নিতে বাধ্য হয় তারা। এর পরে ঘটনার তদন্তের জন্য একটি শৃঙ্খলারক্ষা কমিটি গঠন করেন বিশ্ববিদ্যালয় কর্তৃপক্ষ। মাস দু’য়েক পর ওই কমিটি তাদের তদন্ত রিপোর্ট পেশ করে। সাসপেন্ড হওয়া ৬৭ জন কাশ্মীরি ছাত্রের মধ্যে দশ জনকে দোষী সাব্যস্ত করে তারা।  ঘটা করে সাংবাদিক সম্মেলন ডেকে দলের কয়েক জন নেতা জানিয়েছিলেন, মণিপুরে তৃণমূলের সভানেত্রীর পদ থেকে ইস্তফা দিয়েছেন কিম গাংতে। গতকাল তাঁরা আরও জানান, দলের পরবর্তী সভাপতিও মনোনীত হয়ে গিয়েছেন। এ সব কথা শুনে হতবাক কিম। পদত্যাগের কথা অস্বীকার করে আজ তিনি বলেন, “মণিপুরে দল চালানোর দায়িত্ব মমতাদিদি আমাকেই দিয়েছেন। তিনি না-বললে সরে যাব কেন!” মণিপুরে তৃণমূল-শিবিরে অন্তর্দ্বন্দ্ব কোন পর্যায়ে পৌঁছেছে, তা এ ঘটনাতেই স্পষ্ট। দলীয় সূত্রের খবর, বর্তমানে সে রাজ্যে কার্যত নিঃসঙ্গ হয়ে পড়েছেন কিম। সকলেই তাঁর বিপক্ষে চলে গিয়েছেন। গতকাল দলের মুখপাত্র শিবদত্ত সাংবাদিকদের জানিয়েছিলেন, থংমেইবাঁধের বিধায়ক খুমুকচাম জয়কিষেণ নতুন সভাপতি হিসেবে মনোনীত হয়েছেন। ২৫ জন কার্যনির্বাহী সদস্যের মধ্যে ২০ জন খুমুকচামের পক্ষে রয়েছেন। কিন্তু তা মানতে রাজি নন কিম। তিনি বলেছেন, “মতানৈক্য মিটিয়ে সকলকে এক জোট করাই আমার লক্ষ্য।” উল্লেখ্য, গত বিধানসভা নির্বাচনে প্রথম বার মণিপুরে ভোটের লড়াইয়ে নেমে কিমের নেতৃত্বেই প্রধান বিরোধী দলের মর্যাদা পেয়েছিল তৃণমূল। কিন্তু, দলে বিদ্রোহ শুরু হয়। লোকসভা ভোটে কিম প্রার্থী হওয়ার পরে, তাঁর সমর্থনে প্রচারে দলের নেতাদের দেখাই যায়নি।   ভাঁড়ারে পড়ে নেই একটুও ‘কস্তুরী’ তাই নিয়ে চিন্তায় পুরীর জগন্নাথ মন্দির কর্তৃপক্ষ। নেপাল থেকে সে জিনিস জোগাড় করতে শেষে বিদেশ মন্ত্রকের দ্বারস্থ হল ওড়িশা সরকার। আগামী বছর জগন্নাথদেবের ‘নবকলেবর’ উৎসবের আগে কস্তুরী চাই-ই। ‘সোনার চেয়ে দামী’ ওই সুগন্ধী-দ্রব্য যে পুজোর অন্যতম উপকরণ। নেপালে রাজতন্ত্র থাকাকালীন মন্দিরে ‘কস্তুরী’র (মৃগনাভি বলেও পরিচিত) অভাব ছিল না। জগন্নাথদেবের ভক্ত নেপাল রাজ-পরিবারের সদস্যরা মাঝেমধ্যেই ওই সুগন্ধী-দ্রব্য দিয়ে গিয়েছেন। পুরীর মন্দিরের প্রশাসক অরবিন্দ পাধি বলছেন, “২০০২ সালে শেষ বার নেপাল-রাজের কাছ থেকে কস্তুরী পাওয়া গিয়েছিল। এখন আমাদের কাছে তার কিছুই পড়ে নেই।” মন্দিরে অনেক ভক্তই অবশ্য পুজোর অর্ঘ্য হিসেবে মৃগনাভি দিয়ে যান। কিন্তু সেখানকার পুরোহিতদের বক্তব্য, নেপালের কস্তুরী-মৃগের নাভিই সেরা। সে দেশের রাজ-পরিবারের কাছ থেকে বিনামূল্যেই সে জিনিস এত দিন এসেছে পুরীর মন্দিরে। এখন পরিস্থিতি বদলেছে। মন্দির প্রশাসকরা বলছেন, প্রয়োজনে কস্তুরী কিনতেও তাঁরা প্রস্তুত। জানা গিয়েছে, বর্তমান বাজার-দরে কস্তুরীর দাম একই ওজনের সোনার প্রায় তিনগুণ। পুরীর মন্দিরে ১৯ বছর ব্যবধানে হওয়া ‘নবকলেবর’ পুজোর উপকরণ বলে কথা! দাম তো এমন হবেই। ভারত-পাক ক্রিকেট ম্যাচে পাকিস্তানকে সমর্থনের অভিযোগে মেরঠের এক বেসরকারি বিশ্ববিদ্যালয় থেকে বহিষ্কার করা হল ১০ জন কাশ্মীরি ছাত্রকে। ঘটনায় অভিযুক্ত বাকি ৫৭ জন ছাত্রের সাসপেনশন-নির্দেশ প্রত্যাহার করে নিয়েছে বিশ্ববিদ্যালয়ের শৃঙ্খলারক্ষা কমিটি। উপাচার্য মানজুর আহমেদ বলেছেন, “দোষী সাব্যস্ত ওই দশ ছাত্রের পরীক্ষা চলছে। পরীক্ষা শেষেই বাড়ি ফেরত পাঠানো হবে তাঁদের।” পরীক্ষা শেষ হওয়া মাত্র ওই দশ ছাত্রের হাতে মাইগ্রেশন সার্টিফিকেট দেওয়ার কথাও জানান তিনি। ২ মার্চ বিশ্ববিদ্যালয়ের হস্টেলের কমিউনিটি হলে এশিয়া কাপ ক্রিকেট ম্যাচ দেখছিলেন স্বামী বিবেকানন্দ শুভার্থী বিশ্ববিদ্যালয়ের ছাত্ররা। ভারতের প্রতিপক্ষ ছিল পাকিস্তান। এর মধ্যেই পাকিস্তানের হয়ে গলা ফাটাচ্ছিলেন এক দল কাশ্মীরি ছাত্র। এতে বেশ বিরক্ত হচ্ছিলেন অন্য ছাত্ররা। ম্যাচ শেষের পর পাকিস্তানের জয়ে উল্লসিত কাশ্মীরি ছাত্ররা হস্টেল চত্বরে মিষ্টি বিলি করতে শুরু করেন। তখনই বাধে গণ্ডগোল।  ছাত্রদের উপর চড়াও হন বিশ্ববিদ্যালয়ের অন্য ছাত্রেরা। বিশ্ববিদ্যালয় চত্বরে বিশৃঙ্খলা সৃষ্টি ও হস্টেলের সম্পত্তি নষ্ট করার অভিযোগে পরের দিনই সাসপেন্ড করা হয় মোট ৬৭ কাশ্মীরি ছাত্রকে। তবে হামলাকারী অন্য ছাত্রদের বিরুদ্ধে কোনও পদক্ষেপ করেননি বিশ্ববিদ্যালয় কর্তৃপক্ষ। মেরঠ শহরের পুলিশ সাসপেন্ড হওয়া ছাত্রদের বিরুদ্ধে দেশদ্রোহের অভিযোগ আনে। এর পরে ঘটনার তদন্তের জন্য একটি শৃঙ্খলারক্ষা কমিটি গঠন করেন বিশ্ববিদ্যালয় কর্তৃপক্ষ। মাস দু’য়েক পর ওই কমিটি তাদের তদন্ত রিপোর্ট পেশ করে। সাসপেন্ড হওয়া ৬৭ জন কাশ্মীরি ছাত্রের মধ্যে দশ জনকে দোষী সাব্যস্ত করে তারা।     ভারতীয় সংস্কৃতির সঙ্গে কমিউনিস্টদের একাত্মতা নিয়ে নানা সময়েই সংশয় প্রকাশ করেন রাজনৈতিক পর্যবেক্ষকদের একাংশ। এ দেশের রাজনীতির সঙ্গে ওতপ্রোত ভাবে জড়িত হয়েও সিপিএম কেন জাতীয় পতাকা উত্তোলন বা স্বাধীনতা দিবস পালনের কর্মসূচি নেয় না, তা নিয়েও প্রশ্ন ওঠে। তবে বাম-শাসিত রাজ্য ত্রিপুরার সিপিএমের বক্তব্য, তারা ওই রাজ্যে দলের সদর দফতর এবং প্রতি ইউনিটে ১৫ অগস্ট ও ২৬ জানুয়ারি জাতীয় পতাকা তুলে থাকে। দলের গঠনতন্ত্রের ২০ (ক) ধারায় বলা আছে, দেশের সংবিধাননের প্রতি দল অনুগত থাকবে। গঠনতন্ত্র অনুযায়ী, দেশের কোথাওই সিপিএমের তরফে জাতীয় পতাকা উত্তোলনে কোনও বাধা নেই। নরেন্দ্র মোদীর সমালোচনা করে ফেসবুকে পোস্ট করেছিলেন গোয়ার যুবক দেবু চোড়ানকার। “মোদী ক্ষমতায় এলে দক্ষিণ গোয়ায় খ্রিস্টানরা তাঁদের পরিচয় হারিয়ে ফেলবেন”, এই ছিল তাঁর পোস্ট। দেবুর দাবি, মোদী ক্ষমতায় এলে গণহত্যার সম্ভাবনা রয়েছে। এক বিজেপি সমর্থকের অভিযোগে তাঁর বিরুদ্ধে ভারতীয় দণ্ডবিধি, জনপ্রতিনিধিত্ব আইন ও তথ্যপ্রযুক্তি আইনে অভিযোগ আনা হয়েছে। দেবুর আগাম জামিনের আর্জি খারিজ করেছে আদালত। দেবু আপাতত বেপাত্তা।